CELEX: 62014TN0833
Language: fi
Date: 2014-12-23 00:00:00
Title: Asia T-833/14: Kanne 23.12.2014 – Søndagsavisen v. komissio

27.4.2015   
            
            
               FI
            
            
               Euroopan unionin virallinen lehti
            
            
               C 138/51
            
         Kanne 23.12.2014 – Søndagsavisen v. komissio
   (Asia T-833/14)
   (2015/C 138/68)
   Oikeudenkäyntikieli: tanska
   
      Asianosaiset
   
   
      Kantaja: Søndagsavisen S/A (Søborg, Tanska) (edustaja: asianajaja M. Honoré)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 9.7.2014 tekemän päätöksen olla vastustamatta tiettyjä mainoksia koskevaa verovapautta (SA.35683)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja, joka on tuensaajan kilpailija, väittää, että komission olisi pitänyt todeta, että käsiteltävässä asiassa oli aihetta epäillä, että verovapautus, joka koski irtonumeroina myytäviin painotuotteisiin ja tilattuihin lehtiin sisältyviä mainoksia, merkitsi valtiontukea.
   Kantaja väittää, että komission olisi näin ollen pitänyt tehdä päätös aloittaa SEUT 108 artiklan 2 kohdan ja menettelyasetuksen (1) 4 artiklan 4 kohdassa tarkoitettu muodollinen tutkintamenettely. Koska komissio ei ole tehnyt näin, se on loukannut kantajalle SEUT 108 artiklan 2 kohdan nojalla kuuluvia menettelyllisiä oikeuksia.
   Osoittaakseen sen, että kyse on järkevistä epäilyksistä, kantaja esittää seuraavaa:
   
               —
            
            
               asian käsittely komissiossa on kestänyt poikkeuksellisen pitkään, mikä itsessään osoittaa, että kyse on järkevästä epäilyksestä, ei vähiten sen takia, että kyse on SEUT 108 artiklan 3 kohdassa tarkoitetusta ilmoitetusta tukitoimesta
            
         
               —
            
            
               komission päätös on puutteellisesti perusteltu siltä osin kuin on kyse verovapautuksesta, joka koskee irtonumeroina myytäviin painotuotteisiin ja tilattuihin lehtiin sisältyviä mainoksia
            
         
               —
            
            
               komissio on tutkiessaan sitä, merkitseekö verovapautus, joka koskee irtonumeroina myytäviin painotuotteisiin ja tilattuihin lehtiin sisältyviä mainoksia, valtiontukea, arvioinut mainonnan verovapautusta koskevaa Tanskan lakia puutteellisesti ja virheellisesti.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).